**Tisztelt Adózók!**

**Tájékoztatjuk Önöket, hogy a 2024. II. félévi helyi adók befizetésének határideje: 2024. szeptember 16.**

**Felhívjuk figyelmüket, hogy a magánszemélyek részére a II. félévi adó befizetéséhez szükséges csekkeket a márciusi fizetési értesítőkkel egyidejűleg küldtük meg, szeptemberben újabb értesítést és csekkeket már nem postázunk.**

**A vállalkozók részére elektronikus úton szeptember első napjaiban** megküldjük a fizetési értesítőket, ezért kérjük, hogy kísérjék figyelemmel tárhelyüket.

Az Elektronikus Önkormányzati Portálon (<https://ohp-20.asp.lgov.hu/nyitolap>) minden ügyfélkapuval rendelkező magánszemély, egyéni vállalkozó, illetve cégkapuval rendelkező vállalkozás helyi adóügyeket indíthat, lekérdezheti adószámla-egyenlegét, teljesítheti helyi adó befizetését.

Az adózó fizetési kötelezettségét banki átutalással, készpénz-átutalási megbízással (csekken), vagy elektronikus úton (EFER-en keresztül) teljesítheti (<https://ohp-20.asp.lgov.hu/nyitolap>).

**A pénzforgalmi számlanyitásra kötelezett adózók kizárólag utalással rendezhetik a befizetést. A közleményben minden esetben kérjük feltüntetni az adószámot vagy az adó azonosító jelet!**

Azok az adózók, akik nem őrizték meg a márciusban küldött csekket, illetve azok az egyéni vállalkozók, akik nem rendelkeznek bankszámlával, az Adócsoportnál kérhetnek csekket a befizetés teljesítéséhez.

Adócsoport